Source: https://www.edilex.fi/lainsaadanto/20011501
Timestamp: 2020-04-01 11:42:15+00:00
Document Index: 21143343

Matched Legal Cases: ['§2', '§3', '§4', '§5', '§6', '§7']

Laki liikepankeista ja muista osakeyhtiömuotoisist... 1501/2001 | EDILEX
Laki liikepankeista ja muista osakeyhtiömuotoisista luottolaitoksista 28.12.2001/1501
4 – 7 §2 lukuSulautuminen
8 – 11 §3 lukuJakautuminen ja sidotun oman pääoman alentaminen
12 – 13 §4 lukuLiiketoiminnan luovutus
14 – 17 §5 lukuVapaaehtoinen toimiluvasta luopuminen
18 – 24 k §6 lukuSelvitystila ja konkurssi
25 §7 lukuVahingonkorvausvelvollisuus
Tätä lakia sovelletaan osakeyhtiömuotoiseen talletuspankkiin (liikepankki) ja muuhun osakeyhtiömuotoiseen luottolaitokseen, joista käytetään jäljempänä tässä laissa nimitystä luottolaitos.
Luottolaitokseen sovelletaan osakeyhtiölakia (624/2006), jollei tässä laissa tai luottolaitostoiminnasta annetussa laissa (610/2014) toisin säädetä. Luottolaitoksen liikkeeseen laskemiin pääomalainoihin ei sovelleta osakeyhtiölain 12 luvun 1 §:n 1 momentin 2 kohtaa eikä 2 §:n 2 momenttia. Säästöpankkilaissa (1502/2001) tarkoitettuun säästöpankkiosakeyhtiöön sovelletaan lisäksi, mitä säästöpankkilaissa säädetään, ja osuuspankeista ja muista osuuskuntamuotoisista luottolaitoksista annetussa laissa (423/2013) tarkoitettuun osuuspankkiosakeyhtiöön, mitä osuuspankeista ja muista osuuskuntamuotoisista luottolaitoksista annetussa laissa säädetään. Kiinnitysluottopankkitoiminnasta annetussa laissa (688/2010) tarkoitettua kiinnitysluottopankkitoimintaa harjoittavaan luottolaitokseen sovelletaan lisäksi, mitä mainitussa laissa säädetään. (8.8.2014/613) [HE 39/2014]
2 § (30.7.2004/702) [HE 69/2004]
Vähintään yhdellä luottolaitoksen perustajalla ja vähintään yhdellä hallituksen jäsenellä sekä toimitusjohtajalla on oltava asuinpaikka, tai jos perustaja on oikeushenkilö, kotipaikka Euroopan talousalueella, jollei Rahoitustarkastus myönnä tästä poikkeusta. Poikkeus voidaan myöntä...